

**VALVASORJEVA ODLIČJA 2024**

**OBVESTILO KOMISIJE ZA PODELJEVANJE VALVASORJEVIH ODLIČIJ**

Spoštovani!

Komisija za Valvasorjeva odličja je v letu 2024 prejela 25 prijav za različne kategorije Valvasorjevih odličij. Tako veliko število odličnih in raznolikih prijav je zahtevalo odgovorno delo članov komisije. Ogledali smo si nominirane projekte, pri katerih je bil ogled še možen, prav tako smo podrobno proučili vse prejeto gradivo. Obveščamo vas o prejemnikih Valvasorjevih odličij 2024.

**PREJEMNIKI VALVASORJEVIH ODLIČIJ 2024 SO:**

**VALVASORJEVA NAGRADA ZA ŽIVLJENJSKO DELO:**

* *ddr. VERENA PERKO,* muzejska svetnica, doktorica arheoloških in muzeoloških znanosti, predavateljica na Filozofski fakulteti Univerze v Ljubljani, kustosinja v Gorenjskem muzeju, v letih 2016–2023 podpredsednica Slovenskega muzejskega društva, publicistka, pripovedovalka in pesnica.
* *dr. ANDREJ SMREKAR,* muzejski svetnik, doktor znanosti s področja umetnostne zgodovine, med letoma 1977 in 1991 kustos in direktor Galerije Božidar Jakac v Kostanjevici na Krki, od 1991 do 2005 direktor, nato kustos v Narodni galeriji, med 2003–2011 predsednik Slovenskega muzejskega društva.

**VALVASORJEVA NAGRADA ZA ENKRATNE DOSEŽKE:**

Valvasorjeva nagrada za enkratne dosežkeje kategorija nagrad, za katero prispe najobsežnejši nabor prijav in tudi letos je bilo potrebno pretehtati med kar 16 kakovostnimi predlogi ter izbrati le tri nagrajene.

**Valvasorjevo nagrado za enkratne dosežke 2024 prejmejo:**

* *Kruha in iger: Slikarstvo Toneta Kralja 1941–1945*, razstava v Muzeju novejše in sodobne zgodovine Slovenije.

Avtorja razstave: Tina Fortič Jakopič, *kustosinja* in Marko Ličina, *kustos*.

* *Universum Plečnik: Od delavnice do mita,* razstava v Muzeju za arhitekturo in oblikovanje.

Avtorska skupina: Tomaž Štoka, dr. Miloš Kosec, Natalija Lapajne, muzejska svetovalka,

dr. Bogo Zupančič, muzejski svetnik, Nikola Pongrac, višji kustos (vsi MAO) ter Ana Kreč, Jure

Hrovat (oba SVET VMES) in Anja Delbello, Aljaž Vesel (oba AA).

* *Enigma – skrivnostno zakulisje vojne,* razstavav Parku vojaške zgodovine Pivka.

Avtorja razstave: mag. Janko Boštjančič, *muzejski svetovalec* in izr. prof. dr. Andrej Gaspari.

**VALVASORJEV NAGELJ prejme:**

* *Čivki iz preteklosti/Tweets from the past*, *razstava desetih slovenskih muzejev v* Arheološkem muzeju Frankfurt *ob gostovanju Slovenije na Mednarodnem knjižnem sejmu v Frankfurtu.*

Vodja projekta: dr. Daša Pavlovič, višja kustosinja v Narodnem muzeju Slovenije, s soavtorji.

**ČASTNA VALVASORJEVA PRIZNANJA prejmejo:**

* *Jan Dominik Bogataj OFM*, mag. teologije in patrističnih znanosti, provincialni knjižničar in arhivar

za celostno prenovo in javno dostopnost Frančiškanskega muzeja in knjižnice.

* *Občina Brežice*

za celostno prenovo Vodovodnega stolpa Brežice in vzpostavitev centra za obiskovalce.

* *Srečko Rože*

za sodelovanje z več slovenskimi muzeji pri ohranjanju kulturne dediščine.

* *Lars Podkrajšek in Miha Urmaš*

za obsežno donacijo fotografij fotografa in fotoreporterja Marjana Garbajsa Muzeju novejše in sodobne zgodovine Slovenije.

* *Marko Štamcar*

za mecenstvo v Računalniškem muzeju, zasebnem muzeju zgodovine računalništva v Ljubljani.

Iskrene čestitke vsem nagrajenkam in nagrajencem!

Javna objava prejemnikov Valvasorjevih odličij bo na novinarski konferenci ob mednarodnem dnevu muzejev, ki ga obeležujemo 18. maja.

Slovesna podelitev Valvasorjevih odličij za izjemne dosežke na področju muzejstva bo v torek, 21. maja 2024, ob 11. uri v Narodni galeriji.

Prijazno vabljeniustvarjalci vseh nominiranih in nagrajenih razstav in projektov, kolegice in kolegi muzealci, članice in člani Slovenskega muzejskega društva, prijatelji in podporniki muzejske dejavnosti!

mag. Marjetka Balkovec Debevec, Maja Hakl Saje,

predsednica komisije predsednica SMD

V Ljubljani, 7. maja 2024